Predkladacia správa

Vláda Slovenskej republiky uznesením č. 263 z 10. apríla 2003 a následne aj Národná rada Slovenskej republiky uznesením č. 329 z 19. júna 2003 vyslovili súhlas s prístupom Slovenskej republiky k Dohovoru EHK OSN o cezhraničných účinkoch priemyselných havárií. Listina o prístupe Slovenskej republiky k dohovoru bola uložená u depozitára, ktorým je generálny tajomník OSN, dňa 9. septembra 2003. Dohovor nadobudol pre Slovenskú republiku platnosť  dňa 8. decembra 2003. 
Stretnutia konferencie zmluvných strán sa konajú každé dva roky. 
Slovenská republika sa aktívne podieľa na činnosti dohovoru a má zvoleného zástupcu v pracovnej skupine pre implementáciu. Podieľa sa na aktivitách smerujúcich k rozšíreniu počtu zmluvných strán a k zefektívneniu výkonu dohovoru. 
Predkladaný materiál poskytuje prehľad o prístupovom procese Slovenskej republiky k dohovoru, o aktivitách v uplynulom období a o programe stretnutia. 
Nepredkladajú sa finančné, ekonomické, environmentálne vplyvy, vplyvy na zamestnanosť a podnikateľské prostredie. 
Materiál po prerokovaní vládou nie je potrebné predložiť inému orgánu.